# Euroopa Liidu C 19A/25.

| | ISSN 1725-5171 |
| --- | --- |
| Euroopa Liidu
  Teataja | C 19A |
| | |
| Eestikeelne väljaanne | Teave ja teatised | 51. köide25. jaanuar 2008 |

ISSN 1725-5171

Euroopa Liidu

Teataja

C 19A

Eestikeelne väljaanne

Teave ja teatised

51. köide25. jaanuar 2008

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Siseturu Ühtlustamise Amet |
| 2008/C 019A/01 | Valikumenetlus Siseturu Ühtlustamise Ameti apellatsioonikoja liikme ametikohtade reservnimekirja koostamiseks (Kaubamärgid ja tööstusdisainilahendused) – VEXT/08/566/AD/BOA | 1 |

Teatis nr

Sisukord

Lehekülg

V   Teated

HALDUSMENETLUSED

Siseturu Ühtlustamise Amet

2008/C 019A/01

Valikumenetlus Siseturu Ühtlustamise Ameti apellatsioonikoja liikme ametikohtade reservnimekirja koostamiseks (Kaubamärgid ja tööstusdisainilahendused) – VEXT/08/566/AD/BOA

1

| ET | |
| --- | --- |

ET

---

V Teated

HALDUSMENETLUSED

Siseturu Ühtlustamise Amet

| 25.1.2008 | ET | Euroopa Liidu Teataja | CA 19/1 |
| --- | --- | --- | --- |

25.1.2008

ET

Euroopa Liidu Teataja

CA 19/1

---

VALIKUMENETLUS SISETURU ÜHTLUSTAMISE AMETI APELLATSIOONIKOJA LIIKME AMETIKOHTADE RESERVNIMEKIRJA KOOSTAMISEKS

(Kaubamärgid ja tööstusdisainilahendused)

VEXT/08/566/AD/BOA

(2008/C 19 A/01)

1.   SISETURU ÜHTLUSTAMISE AMET

Siseturu Ühtlustamise Amet (kaubamärgid ja tööstusdisainilahendused) (edaspidi „amet”) asutati nõukogu 20. detsembri 1993. aasta määrusega (EÜ) nr 40/94 ühenduse kaubamärgi kohta (EÜT L 11, 14.1.1994) (1).

Amet on tehnilistes, haldus- ja finantsküsimustes sõltumatu juriidiline isik, kes vastutab ühenduse kaubamärkide ja disainilahenduste süsteemi haldamise eest. Ameti poolt registreeritud ühenduse kaubamärgid ja disainilahendused kehtivad kogu Euroopa Liidus.

31. detsembri 2006. a seisuga oli kokku esitatud ligikaudu 550 000 ühenduse kaubamärgi taotlust, millest ligikaudu 78 000 esitati aastal 2006. Ühenduse disainilahenduse taotlusi esitati samal aastal ligikaudu 69 000. 2007. aastal oli ameti eelarve ligikaudu 275 miljonit eurot ning ametikohtade arv 650 piires.

Ameti ametlikeks keelteks on hispaania, saksa, inglise, prantsuse ja itaalia keel.

Amet asub Hispaanias Alicantes.

2.   APELLATSIOONIKOJAD

Apellatsioonikojad võtavad vastu otsuseid kontrollijate, vastulausete osakonna, kaubamärkide ja tööstusdisainilahenduste haldusosakonna ning tühistamisosakonna otsuste peale esitatud kaebuste kohta.

Apellatsioonikodade otsused võetakse vastu komisjonide poolt, mis koosnevad esimehest ja kahest liikmest. Vähemalt kahel liikmel kolmest peab olema juriidiline kvalifikatsioon. Teatud erijuhtudel võtab otsuse vastu laiendatud komisjon või üksainus liige, kellel peab olema juriidiline kvalifikatsioon. Vastavalt teenistusnõuetele võib liikmeid nimetada ühte või mitmesse apellatsioonikotta. Apellatsioonikodade liikmed on sõltumatud. Otsuste vastuvõtmisel ei ole nad seotud mitte kellegi juhistega.

Apellatsioonikojad koosnevad hetkel ühest presidendist, kolmest esimehest ja üheteistkümnest liikmest, keda abistavad juristid ja administratiivtöötajad ning keda toetavad registritalitus ja dokumendi- ja tugiteenusekeskus. Apellatsioonikodades ja neid toetavates talitustes töötab kokku ligikaudu 70 inimest.

Igal aastal laekub apellatsioonikodadele umbes 1 800 kaebust, millest 65 % on inglise keeles, 20 % saksa keeles ning ülejäänud muudes ELi keeltes.

3.   TÄIDETAV AMETIKOHT

Amet otsib kandidaate reservnimekirja koostamiseks, et täita vähemalt kaks apellatsioonikodade liikme ametikohta (soost olenemata).

4.   AMETISSE MÄÄRAMINE

Apellatsioonikomisjonide liikmed määrab viieks aastaks ametisse ameti haldusnõukogu. Seda ametiaega võib pikendada täiendavateks viieaastasteks tähtaegadeks või kuni pensionieani, kui nimetatud iga täitub uue ametiaja vältel.

Ametisse asumise aeg on eeldatavasti 2009. aasta vältel.

5.   TEENISTUSTINGIMUSED

Eduka kandidaadiga sõlmitakse viieaastane tähtajalise teenistuja tööleping vastavalt Euroopa ühenduste muude teenistujate teenistustingimuste artikli 2 lõikele a, kusjuures pakutava ametikoha kategooria on administraatorite tegevusüksuses (AD), järk 11. Selle järgu esimesele astmele vastav kuu põhipalk on 8 500,81 eurot. Palgale lisanduvad ka perekonnaseisu ja ülalpeetavate laste arvu kajastavad lisatasud. Lisaks makstakse mitmesuguseid kolimis- ja sõidutoetusi ning samuti laieneb töötajale õnnetusjuhtumi- ja tervisekindlustuse ning pensioniskeem. Makstavatest tasudest arvatakse maha ühenduse maksud ja muud mahaarvamised, mis on sätestatud Euroopa ühenduste muude teenistujate teenistustingimustes. Siseriiklikest maksudest on need aga vabastatud. Ülalpeetavad lapsed saavad õppida Alicante Euroopa koolis tasuta. Amet pakub ümberasumisabi. Ümberasumistalitus võtab kandidaadiga ühendust enne ametisse asumist ning aitab tal leida alalise elukoha, annab teavet Alicante linna kohta, hotellide ja autorendi kohta, samuti muud kasulikku teavet, näiteks lennujaama vastutuleku kohta.

Apellatsioonikodade käesoleva valikumenetluse tulemusel ametisse nimetatud liikmeid, kelle ametiaega on pikendatud täiendavaks tähtajaks vastavalt määruse (EÜ) nr 40/94 artikli 131 lõikele 2, saab apellatsioonikodade presidendi ettepanekul ameti haldusnõukogu ümber klassifitseerida tegevusrühma AD järku 12 olenevalt nende varasemast kogemusest apellatsioonikodade liikmetena.

Edukaks osutunud kandidaati,

| — | kes nimetati apellatsioonikodade liikmeks vastavalt määruse (EÜ) nr 40/94 artikli 131 lõikes 1 sätestatud korrale enne selle muutmist nõukogu 19. veebruari 2004. aasta määrusega (EÜ) nr 422/2004 (ELT L 70, 9.3.2004, lk 1) ja |
| --- | --- |

—

kes nimetati apellatsioonikodade liikmeks vastavalt määruse (EÜ) nr 40/94 artikli 131 lõikes 1 sätestatud korrale enne selle muutmist nõukogu 19. veebruari 2004. aasta määrusega (EÜ) nr 422/2004 (ELT L 70, 9.3.2004, lk 1) ja

| — | kelle algne tööleping vastas Euroopa ühenduste muude teenistujate teenistustingimuste varasemale väljaandele ja |
| --- | --- |

—

kelle algne tööleping vastas Euroopa ühenduste muude teenistujate teenistustingimuste varasemale väljaandele ja

| — | kelle ametiaega pikendatakse käesoleva valikumenetluse tulemusel ja |
| --- | --- |

—

kelle ametiaega pikendatakse käesoleva valikumenetluse tulemusel ja

| — | kelle järk uuendamisel on kõrgem kui AD12, |
| --- | --- |

—

kelle järk uuendamisel on kõrgem kui AD12,

võib apellatsioonikodade presidendi ettepanekul ameti haldusnõukogu ümber klassifitseerida sellisesse järku (kuni järguni AD13) ja astmele, et tema põhipalk on vastavalt Euroopa ühenduste muude teenistujate kehtivatele teenistustingimustele võimalikult lähedal (rohkem või vähem) põhipalgale, (2) mida ta sai oma vahetult eelnenud ametiaja lõpus.

Töösuhe lõpeb kas lepingus märgitud kuupäeval või vastava ajutise ametniku soovil kolmekuulise etteteatamisajaga, ilma et see piiraks ülalmainitud teenistustingimuste kohaldamist.

6.   PÕHINÕUDED

Kandidaat peab olema mõne Euroopa Liidu liikmesriigi kodanik.

Kandidaat ei tohi olla kriminaalkorras karistatud ega süüdi mõistetud.

Nagu sätestatud määruse (EÜ) nr 40/94 (ühenduse kaubamärgi kohta, muudetud nõukogu 19. veebruari 2004. aasta määrusega (EÜ) nr 422/2004) artikli 131 lõikes 2, peab kandidaat olema ametis tervikliku viieaastase perioodi alates tööleasumise kuupäevast. Ametiaeg ei saa ületada selle kuu lõppu, kus kandidaat jõuab Euroopa tsiviilteenistuse pensioni eeskirjades kindlaks määratud kohustuslikule vanaduspensionile suundumise ikka (65).

7.   KVALIFIKATSIOONI JA AMETIALASE KOGEMUSE MIINIMUMNÕUDED

Kandidaat peab suutma töötada mitmekeelses keskkonnas (Euroopa Liidu asutuses) ning käsitleda arvukalt juhtumeid, mis tuleb lahendada mõistliku aja jooksul ja kollegiaalselt, järgides apellatsioonikodade presidendi seatud eesmärke.

Kvalifikatsiooni ja ametialase kogemuse miinimumnõuded on järgmised:

| a) | lõpetatud kõrgharidusele vastav haridustase, mida kinnitab diplom, kui ülikooli normaalõppeaeg kestis neli aastat või kauem, või lõpetatud kõrgharidusele vastav haridustase, mida kinnitab diplom, ja vähemalt üks aasta töökogemust vastaval erialal, kui ülikooli normaalõppeaeg kestis vähemalt kolm aastat, ning |
| --- | --- |

a)

lõpetatud kõrgharidusele vastav haridustase, mida kinnitab diplom, kui ülikooli normaalõppeaeg kestis neli aastat või kauem, või lõpetatud kõrgharidusele vastav haridustase, mida kinnitab diplom, ja vähemalt üks aasta töökogemust vastaval erialal, kui ülikooli normaalõppeaeg kestis vähemalt kolm aastat, ning

| b) | avalduste esitamise tähtajaks vähemalt 15aastane erialane töökogemus, mis seondub täidetavate ülesannetega ja on omandatud pärast eelmainitud diplomi või diplomi ja erialase töökogemuse omandamist ning |
| --- | --- |

b)

avalduste esitamise tähtajaks vähemalt 15aastane erialane töökogemus, mis seondub täidetavate ülesannetega ja on omandatud pärast eelmainitud diplomi või diplomi ja erialase töökogemuse omandamist ning

| c) | vähemalt viis aastat sellest kogemusest peab olema omandatud intellektuaalomandi valdkonnas, eriti kaubamärkide või tööstusdisainilahendite alal. |
| --- | --- |

c)

vähemalt viis aastat sellest kogemusest peab olema omandatud intellektuaalomandi valdkonnas, eriti kaubamärkide või tööstusdisainilahendite alal.

Kandidaat peab oskama põhjalikult üht Euroopa Liidu ametlikku keelt ja rahuldavalt vähemalt veel üht Euroopa Liidu ametlikku keelt. Üks neist keeltest peab olema üks ameti viiest töökeelest, milleks on hispaania, saksa, inglise, prantsuse ja itaalia keel.

8.   MUUD NÕUDED

Eeliseks loetakse järgmist:

| — | ülikooliharidus õigusteaduse erialal, |
| --- | --- |

—

ülikooliharidus õigusteaduse erialal,

| — | võõrkeelse töö kogemus, |
| --- | --- |

—

võõrkeelse töö kogemus,

| — | inglise või saksa keele hea oskus. |
| --- | --- |

—

inglise või saksa keele hea oskus.

9.   AVALDUSTE ESITAMINE

Avaldus on kehtiv, kui dokumendid saadetakse järgmisel aadressil:

| Chairman of the Administrative Board |
| --- |
| Office for Harmonization in the Internal Market |
| (Trade Marks and Designs) |
| Avenida de Europa, 4 |
| E - 03008 Alicante |
| SPAIN |

Chairman of the Administrative Board

Office for Harmonization in the Internal Market

(Trade Marks and Designs)

Avenida de Europa, 4

E - 03008 Alicante

SPAIN

hiljemalt 14. märtsi 2008 keskööks (Alicante aja järgi, postitamise kuupäeva kinnitab postitempel), ning kui sellele on lisatud dateeritud ja allkirjastatud avalduse vorm. Avalduse vormi leiate ameti veebilehelt: http://oami.europa.eu

Juhime tähelepanu, et kõik avalduse osad tuleb täita. Mittetäielikke avaldusi (nt märkusega „vt lisatud CV”) arvesse ei võeta.

Avaldused tuleb saata tähitud kirjaga. Ümbrik ja kogu seonduv kirjavahetus peab olema tähistatud viitenumbriga VEXT/08/566/AD/BOA.

Ümbrikul peab olema järgmine märkus: „Not to be opened by the mail service” (postiteenistuse poolt mitte avada).

10.   VALIKUMENETLUS

Valikumenetlust kontrollib haldusnõukogu.

Põhinõuetele või kvalifikatsiooni ja ametialase kogemuse miinimumnõuetele mittevastavate kandidaatide esitatud avaldused lükatakse tagasi.

Menetluse hilisemas faasis peavad kandidaadid esitama tõendi selle kohta, et neid ei ole kriminaalkorras karistatud või süüdi mõistetud. Põhinõuete ja kvalifikatsiooni ja ametialase kogemuse miinimumnõuete osas tuleb esitada järgmised tõendavad dokumendid:

| 1) | isikut tõendava dokumendi (nt pass või isikutunnistus) koopia, |
| --- | --- |

1)

isikut tõendava dokumendi (nt pass või isikutunnistus) koopia,

| 2) | avalduses nimetatud kvalifikatsiooni kinnitavate diplomite koopiad, |
| --- | --- |

2)

avalduses nimetatud kvalifikatsiooni kinnitavate diplomite koopiad,

| 3) | punktis 7 nimetatud ametialast kogemust puudutavate tunnistuste koopiad või muud dokumendid, mis kinnitavad avalduses esitatud väiteid. |
| --- | --- |

3)

punktis 7 nimetatud ametialast kogemust puudutavate tunnistuste koopiad või muud dokumendid, mis kinnitavad avalduses esitatud väiteid.

Kvalifikatsiooni ja ametialast kogemust, mille kohta ei ole avaldusele lisatud tõendavaid dokumente (nt diplomite koopiad, tõendid töötamise kohta), arvesse ei võeta, ning sellest tulenevalt võidakse avaldus tagasi lükata menetluse mis tahes järgus. Viiteid tõendusdokumentidele, mis on lisatud varasematele avaldustele või mida säilitatakse asutusesisese kandidaadi puhul isikutoimikutes, arvesse ei võeta.

Valikumenetluse eduka läbimise korral lülitatakse kandidaat reservnimekirja, mis koosneb kuni neljast inimesest. Nimekirja lülitamine tähendab, kuid ei garanteeri, et kandidaadile võidakse pakkuda ajutise ametniku lepingut sõltuvalt apellatsioonikodade vajadusest. Reservnimekiri kehtib 31. detsembrini 2009.

Siseturu Ühtlustamise Amet tagab selle, et kandidaatide isikuandmeid töödeldakse vastavalt Euroopa Parlamendi ja nõukogu 18. detsembri 2000. aasta määrusele (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta. See kehtib eriti kõnealuste andmete konfidentsiaalsuse ja turvalisuse suhtes (
  Euroopa Ühenduste Teataja L 8, 12. jaanuar 2001).

Siseturu Ühtlustamise Amet rakendab võrdsete võimaluste poliitikat ning võtab vastu avaldusi, tegemata vahet soo, rassi, nahavärvi, etnilise või sotsiaalse päritolu, geneetiliste eripärade, keeleoskuse, usu või veendumuste, poliitiliste või muude arvamuste, rahvusvähemusse kuulumise, varanduse, sünni, puude, vanuse või seksuaalse sättumuse põhjal.

11.   LISATEAVE

Lisateabe saamiseks võtke palun ühendust:

| Peter Lawrence |
| --- |
| asepresident ja direktor |
| personaliosakond |
| Siseturu Ühtlustamise Amet |
| (kaubamärgid ja tööstusdisainilahendused) |
| Avenida de Europa, 4 |
| E - 03008 Alicante |
| HISPAANIA |
| Tel: (+34) 965 139 147 |
| Faks: (+34) 965 139 952 |
| e-post: peter.lawrence@oami.europa.eu |

Peter Lawrence

asepresident ja direktor

personaliosakond

Siseturu Ühtlustamise Amet

(kaubamärgid ja tööstusdisainilahendused)

Avenida de Europa, 4

E - 03008 Alicante

HISPAANIA

Tel: (+34) 965 139 147

Faks: (+34) 965 139 952

e-post: peter.lawrence@oami.europa.eu

---

(1)  Muudetud nõukogu 19. veebruari 2004. aasta määrusega (EÜ) nr 422/2004 (ELT L 70, 9.3.2004, lk 1).

(2)  Arvutatud pärast korrutusteguri lõplikku rakendamist.

---